Ove Solum

Ove Solum (f. 1955) en norsk professor ved Institutt for medier og kommunikasjon, Universitetet i Oslo. 

Hans forskningsinteresse har i særlig grad vært forbundet med film- og mediehistorie. Hans doktorgradsavhandling fra 2004 dreide seg om den historiske utviklingen av den kommunale norske film- og kinoinstitusjonen. Han har skrevet en rekke artikler og bøker om norsk filmhistorie, både i form av analyser av konkrete verk, og betraktninger om institusjonelle og kulturpolitiske forhold.

Fra 1993 til 1996 var han leder for Norsk medieforskerlag. I flere år ledet han dessuten forskerutvalget ved Norsk filminstitutt, før filmarkivet og museumsavdelingen ble flyttet til Nasjonalbiblioteket i 2008. Han har vært nestleder ved Institutt for medier og kommunikasjon, og vært medlem av ledergruppen på forskningsområdet Medieestetikk ved Institutt for medier og kommunikasjon, Universitetet i Oslo.

Referanser 

Professorer ved Universitetet i Oslo
Norske medieforskere
Fødselsdato ikke oppgitt